stanford-oval/wikipedia huggingface dataset:
חן אמסלם-זגורי
פילמוגרפיה

| שנה> סרטים | פרויקט> סרטים | דמות> סרטים | הערות> סרטים |
| --- | --- | --- | --- |
| 2012 | אזעקת שווא | אורטל | סרט סטודנטים |
| 2017 | ואז היא הגיעה | מירב לוי |  |
| 2017 | מכתוב | ליזו |  |
| 2018 | שובם של המכבים | ליסיאס | קלטת ילדים |
| 2021 | פול ספיד | יעל |  |
| 2022 | בתולים | האמא |  |
| 2023 | אמצע החיים | אחינועם |  |
טלוויזיה
| 2014–הווה | זגורי אימפריה | אבישג זגורי |  |
| 2015 | מי למעלה? | — | מתמודדת |
| 2015 | מלחמת המינים | — | פאנליסטית אורחת |
| 2016 | החיים שלי עכשיו | בסטי | סדרת רשת |
| 2016 | פצועים בראש | רעות | דמות משנה; עונה 2 |
| 2016–2017 | הרוסים | סימה |  |
| 2018 | הרמון | מאיה לוין |  |
| 2018 | שלטון הצללים | מורן |  |
| 2018–2021 | פמת"א | מרסל בן-דוד |  |
| 2020 | אתי אלון - האישה שגנבה 250 מיליון | אתי אלון |  |
| 2023 | בני מצווה | טליה אורן | אמא |
הערות שוליים

↑  יפעת הללי אברהם, ‏רק בת 25: חן אמסלם חוגגת יום הולדת, באתר ‏מאקו‏, 20 בינואר 2015
↑  תמר רותם, עוז זהבי, חן אמסלם ודן שפירא יככבו במחזמר "שיער", באתר הארץ, 30 ביוני 2014
↑  איתמר חדד‏, הכת, השפחות וההשראה מגואל רצון: הסדרה החדשה והמטלטלת, באתר וואלה, 30 בינואר 2018
↑  חן אמסלם - ככה זה  (מתוך "המחברת של אליה"), באתר ‏מאקו‏, 13 בספטמבר 2020
1 2  עדי רובינשטיין, פדואל פרדיסו: הצצה לסרט הראשון שמצולם בשומרון, באתר ישראל היום, 29 באפריל 2021
↑  חן אמסלם: "אני ומאור זגורי ביחד", באתר וואלה, 1 ביוני 2016
↑  יוני פרוים, פרק החתונה: חן אמסלם ומאור זגורי נשואים, במדור "פנאי פלוס" באתר ynet‏, 3 באוקטובר 2017
| --- | --- |
בקרת זהויות :  NLI: 987007608619405171  ISNI: 0000 0004 9616 624X  LCCN: n2019051475  VIAF: 4808156811377345390000   WorldCat (עם VIAF): 4808156811377345390000
גל בראל

גל בראל (נולד ב-15 ביוני 1990) הוא כדורגלן עבר ישראלי שיחק בעמדת הבלם והקשר האחורי.
קריירה

בראל התחיל את הקריירה שלו במחלקת הנוער של הפועל רמת השרון, וב-11 באוגוסט 2007 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול הפועל נצרת עילית במסגרת גביע הטוטו לליגה הלאומית. לאחר מכן המשיך לשחק בקבוצת הנוער, ובעונת 2008/2009 הושאל לקבוצת הנוער של בית"ר ירושלים.
בעונת 2009/2010 חזר בראל להפועל רמת השרון והפך לשחקן הרכב קבוע בקבוצה, עמה זכה בעונת 2010/2011 בגביע הטוטו לליגה הלאומית. בתום העונה העפיל עם הקבוצה לליגת העל לראשונה בתולדותיה. ב-27 באוגוסט 2011 ערך את הופעת הבכורה שלו בליגת העל, בהפסד 1–2 להפועל ראשון לציון. בתחילת עונת 2012/2013 נפצע, וחזר למגרשים רק במחזור ה-22.
לאחר שבעונת 2013/2014 ירד עם הפועל רמת השרון לליגה הלאומית, בקיץ 2014 חתם בראל במועדון ספורט אשדוד, במדיה ערך רק שש הופעות בליגה, ובתום העונה ירד עם הקבוצה לליגה הלאומית. לקראת עונת עונת 2015/2016 חתם בהפועל פתח תקווה, לאחר שירדה לליגה הלאומית.
את עונת 2016/2017 התחיל כשחקן חופשי. בינואר 2017 חתם במועדון נעוריו, הפועל רמת השרון עד לסיום העונה.
באוגוסט 2018 הצטרף להפועל עכו.
ב-13 ביולי 2020 חתם בראל בהפועל רעננה.
ב-8 בפברואר 2021 חתם בראל במכבי בני ריינה מליגה א' צפון, ובתום העונה עבר להפועל קלנסווה מליגה ב'.
הערות שוליים

↑  תום נחום, ‏גל בראל חתם ברעננה: אוכל לתרום מהניסיון שלי, באתר ONE‏, 13 ביולי 2020
↑  מיכאל וייסרמן, גל בראל חתם במכבי ריינה, באתר דאבל פס, 8 בפברואר 2021
מעדן

ערך זה עוסק בדליקטס. אם התכוונתם למשמעות אחרת, ראו .
כמהת פֶּריגוֹר (Périgord) שחורה
נתחי בשר בקר קוֹבֶּה
מעדן (גם מַטְעָם; בלועזית: דֶּלִיקָטֶס) הוא על פי רוב מאכל נדיר או יקר הנחשב נחשק, מתוחכם או מיוחד, ולעיתים קרובות הוא בעל טעמים יוצאי דופן או מאפיינים ייחודיים אחרים.
מזון הנחשב מעדן בארץ, בתרבות ובתקופה מסוימות, לא בהכרח ייחשב כזה גם באחרות. כך לדוגמה, לשון פלמינגו הייתה מנה מבוקשת למדי ברומא העתיקה, אך בעת המודרנית לא נהוג כלל לאוכלה; ולובסטרים נחשבו למזון עניים באמריקה הצפונית עד אמצע המאה ה-19, אז החלו לראות בהם באמריקה, כמו גם באירופה, מעדן. בין המעדנים הרבים המוכרים בתרבות אחת מסוימת – הפוּגוּ ביפן, מרק קני הציפורים בסין, האֶסקָמוֹלֶס (אנ') (פגיות נמלים) במקסיקו והאיגוּנָאק של האינואיטים.
ראו גם

גרגרנות
יוהנס בלוק

| --- | --- |
אין תמונה חופשית
 לידה:  17 בנובמבר 1894 האלה, הקיסרות הגרמנית הקיסרות הגרמנית
 פטירה:  26 בינואר 1945 (בגיל 50) קיילצה, פולין פולין
 מדינה:  גרמניה 
 השתייכות:   צבא הקיסרות הגרמנית  רייכסווהר ורמאכט ורמאכט
 תקופת הפעילות:  1914–1924 1934 – 1945
 דרגה:   גנרל חיל הרגלים
 תפקידים בשירות
 מפקד הדיוויזיה ה-294 מפקד הקורפוס ה-8 מפקד הקורפוס ה-13 מפקד קורפוס הפאנצר ה-56
 פעולות ומבצעים
 מלחמת העולם הראשונה מלחמת העולם השנייה
 עיטורים
   צלב האבירים של צלב הברזל עם עלי אלון   צלב הברזל דרגה ראשונה   צלב הברזל דרגה שנייה   אות הפציעה (שחור)   מדליית מסדר הדם
 
גנרל חיל הרגלים יוהנס בלוק (בגרמנית: Johannes Block;‏ 17 בנובמבר 1894 – 26 בינואר 1945) היה מפקד בכיר בוורמאכט במלחמת העולם השנייה.
ביוגרפיה > תחילת דרכו

בלוק נולד ב-17 בנובמבר 1894 בעיר האלה, שהשתייכה אז לקיסרות הגרמנית. זמן קצר לאחר פרוץ מלחמת העולם הראשונה, באוגוסט 1914, הוא התגייס לחיל התותחנים של צבא הקיסרות הגרמנית והוצב ברגימנט ארטילריית השדה ה-75. בתחילת 1915 הוא עבר לחיל הרגלים והצטרף לרגימנט הרגלים ה-36 (גנרל פלדמרשל הרוזן בלומנטל). הוא לחם בחזית המערבית ונפצע. הוא החלים בדצמבר 1915 והועבר לחזית המזרחית. ב-11 במאי 1916 הוא הועלה לדרגת לויטננט, ושנה לאחר מכן מונה למפקד גדוד חיילי סער. על חלקו במהלך המלחמה הוא קיבל את שתי המחלקות של צלב הברזל ואת אות הפציעה. הוא הצטרף לרייכסווהר ונותר בו אף לאחר המעבר לצבא של 100,000 אשר במסגרתו סולקו קצינים זוטרים רבים. בסתיו 1923 הוא הוצב בבית הספר למקצועות חי"ר במינכן. בזמן ששהה במינכן, פתחו אדולף היטלר ואריך לודנדורף בפוטש במרתף הבירה. בלוק הצטרף אליהם בצעדה אל פלדהרנהלה, אולם לאחר דיכוי הפוטש סולק מהצבא בדרגת אובר-לויטננט. ב-1 ביולי 1934 הוא חזר אל הצבא בדרגת האופטמן. הוא מונה למפקד פלוגה, וב-1 במרץ 1936 הועלה לדרגת מיור ומונה למפקד גדוד ברגימנט הרגלים ה-4. ב-1 באוגוסט 1938 הוא הועלה לדרגת אוברסט-לויטננט.
ביוגרפיה > מלחמת העולם השנייה

עם פרוץ מלחמת העולם השנייה בספטמבר 1939, לחם בלוק עם הגדוד שבפיקודו במערכה בפולין. ב-14 במרץ 1940 הוא מונה למפקד רגימנט הרגלים ה-202, ולחם עמו במהלך המערכה על צרפת ועל ארצות השפלה. ב-1941 הוא לחם עם הרגימנט במבצע ברברוסה, וב-1 באוגוסט של אותה שנה הועלה לדרגת אוברסט. בשל הישגי הרגימנט שלו בקרבות נגד הסובייטים, הוענק לו צלב האבירים של צלב הברזל. ב-15 במאי 1942 הוא מונה למפקד הדיוויזיה ה-294, וב-1 בספטמבר של אותה שנה הוא הועלה לדרגת גנרל מיור. ב-1 בינואר 1943 הוא קודם לדרגת גנרל לוטננט, וב-22 בנובמבר של אותה שנה הוספו עלי אלון לצלב האבירים שלו. ב-24 בדצמבר 1943 הוא הועבר לכוחות המילואים, וב-1 באפריל 1944 מונה למפקד הקורפוס ה-8. ב-25 באפריל של אותה שנה הוא הועבר לפקד על הקורפוס ה-13 ולחם עמו בקרבות באוקראינה כחלק מארמיית הפאנצר הרביעית. ב-15 ביוני הוא הועבר לפקד על קורפוס הפאנצר ה-56 אשר היה חלק מהארמייה התשיעית. ב-1 ביולי 1944 הוא הועלה לדרגת גנרל חיל הרגלים. הוא נהרג ב-26 בינואר 1945 במהלך מבצע ויסלה-אודר בעיר קיילצה שבפולין. הוא היה בן 50 במותו.
הבחירות ללוק סבהה (1989)

הבחירות ללוק סבהה ב-1989 התקיימו בשתי פעימות, ב-22 וב-26 בנובמבר. הבחירות קבעו את הרכב הלוק סבהה התשיעי.
בבחירות הייתה הקונגרס הלאומי ההודי למפלגה הגדולה ביותר, אך עקב תמיכת מרבית מפלגות הלוק סבהה בג'נטה דאל והתנגדותן לקונגרס, הרכיב ו. פ. סינג ממשלה לאחריהן. היו אלו הפעם השנייה בהיסטוריה הפוליטית של הודו שהקונגרס לא זכה ברוב, והפעם השנייה שהוקמה ממשלה שלא בראשותו.
רקע

הבחירות הקודמות ללוק סבהה התקיימו בדצמבר 1984, מעט לאחר הרצחה של אינדירה גנדי, שגרמה לגל אהדה עממית לקונגרס וסייע למפלגה לזכות ברוב מוחלט בבחירות. הבחירות הבאות נועדו להתקיים בדצמבר 1989, והוקדמו במעט על ידי רג'יב גנדי, שחשש מההתפתחויות בפרשת בופורס.
האופזיציה המפולגת והמפוצלת זכתה לסיוע כשו. פ. סינג, שר ההגנה בממשלת רג'יב, התפטר ועבר לאופוזיציה. סינג התפטר מהרג'יה סבהה ונבחר בבחירות מיוחדות כחבר בלוק סבהה מטעם מפלגה חדשה שהקים, ג'אן מורכה (אנ'). ב-11 באוקטובר 1988, יום הולדת מנהיג מפלגת הג'נטה ג'בפרש נאריאן (אנ'), התאחדו מפלגות הג'אן מורכה, ג'נטה, לוק דאל (אנ') והקונגרס ההודי (סוציאליסטי) (אנ') למפלגת ג'נטה דאל בראשות סינג. בנוסף, מספר מפלגות אזוריות, בהם דראווידה מונטרה קזגאם, טלוגו דזאם ואסום ג'אנה פרישד הודיעו על תמיכתם בסינג, תחת קואליציית מפלגות בשם החזית המאוחדת. שני הגושים הפוליטיים הנוספים, המפלגה הקומוניסטית של הודו (מרקסיסטית) והמפלגה הקומוניסטית של הודו הקמוניסטיות משמאל ומפלגת העם ההודית מימין הגיעו להסכמות בפועל עם החזית, שאפשרו את מיקסום הקולות על ידי מניעת התמודדות מפלגות האופוזיציה זו כנגד זו. הג'נטה דאל התמודדה באוטר פרדש, ביהר, הריאנה אודישה וקרנאטקה, מפלגת העם ההודית במאדהיה פרדש, בעוד ראג'סטאן וגוג'ראט התחלקו בין שתי המפלגות. שתי המפלגות האזוריות, הדראווידה מונטרה קזגאם והטלוגו דזאם התמודדו בטמיל נאדו ואנדרה פרדש, והקומוניסטים בקרלה ומערב בנגל.
בבחירות אלו עלה גם נושא מסגד באבור שבאיודיה, שישב על קרקע הנחשבת בעיני ההינדואים כמקום לידת האל ראמה. הוישווה הינדו פרישד (אנ'), ארגון הינדאי המקושר לראשטריה סוויאמסווק סאנג, החל בקמפיין לבניית מקדש הינדואי באתר ב-1984. ב-1986 הורה בית משפט מחוזי על פתיחת דלתות המסגד ולאפשר תפילות במקום, שנמנעו מ-1949. ב-1989 הוציא בית המשפט הגבוה של אוטר פרדש צו להפסקת עבודות למניעת הקמת מקדש הינדואי באתר קודם סיום הבירור המשפטי בעניינו, ופעילי הראשטריה הקימו מקדש חילופי במרחק של מספר קילומטרים מהאתר. בעוד מפלגת העם ההודית הפכה את העניין ללב הקמפיין לה, גם הקונגרס הלאומי ההודי, שבתחילה התנגדה לעניין, ניסתה להביא לתמיכה במפלגה מהנושא על ידי תמיכה מסויגת בעניין. המוסלמים, שחשו שהקונגרס אינו עומד לצידם, פנו ברובם לג'נטה דאל, שחשו כי היא מבטיחה הגנה יותר טובה למיעוטים וגישתה החילונית-שוויונית קראה להם.
נושאים נוספים שעמדו על הפרק בבחירות היו מעורבות הודו במלחמת האזרחים בסרי לנקה, חוסר היציבות בפנג'אב וסכסוך הסחר שנוצר מול נפאל.
בבחירות אלו ירד גיל המינימום להצבעה מ-21 ל-18, בעקבות תיקון לחוקת הודו שחוקק בדצמבר 1988.
במקביל לבחירות הארציות התקיימו בחירות בקרנאטקה, שהאספה המחוקקת בה פוזרה עקב חוסר יציבות באפריל, אנדרה פרדש ואוטר פרדש.
באסאם, עקב חוסר יציבות ומהומות של בני הבודו בתביעה להקמת מדינה נפרדת בשם בודולנד (אנ') גרמו לדחיית הבחירות ללוק סבהה, שלא התקיימו בכל מהלך כהונת הלוק סבהה התשיעי. פיצול גואה, דאמאן ודיו למדינת גואה וטריטוריית האיחוד דאמאן ודיו ב-1987 הביא לפיצול ייצוגם בלוק סבהה, כשגואה מקבלת שני נציגים ודאמאן ודיו מקבלת נציג אחד, לעומת שניים שהיו לטריטוריה בבחירות הקודמות, וכך גדל מספר חברי הלוק סבהה ל-543. עקב אי קיום הבחירות באסאם, בעלת ארבעה עשר נציגים בלוק סבהה, התקיימו בחירות ל-529 נציגים.
תוצאות הבחירות

| 0 | 1 | 2 | 3 | 4 | 5 |
| --- | --- | --- | --- | --- | --- |

| מפלגה | מפלגה | מושבים | קולות | אחוזים | שינוי |
|  | הקונגרס הלאומי ההודי | 197 | 118,894,702 | 39.53% | 217 |
|  | ג'נטה דאל | 143 | 53,518,521 | 17.79% | 127 |
|  | מפלגת העם ההודית | 85 | 34,171,477 | 11.36% | 83 |
|  | המפלגה הקומוניסטית של הודו (מרקסיסטית) | 33 | 19,691,309 | 6.55% | 11  |
|  | טלוגו דזאם | 2 | 9,909,728 | 3.29% | 28  |
|  | המפלגה הקומוניסטית של הודו | 12 | 7,734,697 | 2.57% | 6  |
|  | דראווידה מונטרה קזגאם | 0 | 7,196,099 | 2.39% | 2  |
|  | בהוג'אן סמג' | 3 | 6,213,390 | 2.07% | חדש |
|  | אנה דראווידה מונטרה קזגאם הכלל הודית | 11 | 4,518,649 | 1.50% | 1  |
|  | ג'נטה | 0 | 3,029,743 | 1.017% | 10  |
|  | שירומאני אקאלי דאל (סימארנג'יט סינג מאן) | 6 | 2,318,872 | 0.77% |  |
|  | המפלגה סוציאליסטית המהפכנית | 4 | 1,854,276 | 0.62% |  |
|  | פטאלי מקאל קטצ'י | 0 | 1,561,371 | 0.52% |  |
|  | מפלגת דודראשי | 0 | 1,338,566 | 0.45% |  |
|  | גוש הקדמה הכלל הודי | 3 | 1,261,310 | 0.42% |  |
|  | ג'הרקאנד מוקטי מורצ'ה | 3 | 1,032,276 | 0.39% |  |
|  | הקונגרס ההודי (סוציאליסטי) – סראט צ'אנדרה סינה | 1 | 978,377 | 0.33% |  |
|  | הליגה המוסלמית ועידת מדינת קרלה | 2 | 974,234 | 0.32% |  |
|  | חזית אנשי הודו | 1 | 737,551 | 0.25% |  |
|  | מפלגת האיכרים והעובדים של הודו | 0 | 636,589 | 0.21% |  |
|  | כל הודו מג'ילס-א-איתאהוד אל מוסלמין | 1 | 617,376 | 0.21% |  |
|  | לוק דאל (בהוגונה) | 0 | 602,110 | 0.20% |  |
|  | בהרטיה פרקשה הרפובליקנית | 0 | 572,434 | 0.19% |  |
|  | החזית הלאומית לשחרור גורקה | 1 | 435,070 | 0.14% |  |
|  | קרלה קונגרס (M) | 1 | 352,191 | 0.12% |  |
|  | שיוו סנה | 1 | 339,426 | 0.11% | 1  |
|  | ועדת התיאום המרקסיסטית | 1 | 247,013 | 0.08% |  |
|  | הינדו מהאסבהה | 1 | 217,514 | 0.07% |  |
|  | מהאראשטראוודי גומנטק | 1 | 116,392 | 0.04% |  |
|  | סיקים סנגרמה פרישד | 1 | 106,247 | 0.04% |  |
|  | הוועדה הלאומית של ג'מו וקשמיר | 3 | 71,194 | 0.02% |  |
| ‏83 מפלגות נוספות | ‏83 מפלגות נוספות | 0 | 3,695,407 | 1.22% |  |
|  | עצמאיים | 12 | 15,793,781 | 5.22% |  |
| שני נציגי הקהילה האנגלית-הודית (ממונים) | שני נציגי הקהילה האנגלית-הודית (ממונים) | 2 | – |  |  |
| סך הכל | סך הכל | 531 | 300,776,423 | 100.00 |  |
שנים מנבחרי פנג'אב הסיקים נבחרו בעודם במאסר עקב מעורבותם בהתנקשות באינדירה גנדי ב-1984.
לאחר הבחירות

לאחר הבחירות הקימה הג'נטה דאל (143) ממשלה יחד עם בעלות בריתה, שנתמכה מבחוץ הן על ידי מפלגת העם ההודית (85) והן על ידי המפלגות הקומוניסטיות (49), ובראשות הממשלה עמד ו. פ. סינג, שהושבע לתפקיד ב-2 בדצמבר 1989.
מעמדה המתחזק של מפלגת העם ההודית הוביל את מנהיגה, לאל קרישנה אדוואני לקיים בספטמבר ואוקטובר 1990 את ראם ראת' יטרה (אנ'), מסע אל עבר איודיה ומסגד באבור שבה, שנחשב למקום לידת האל ראמה. המסע, שחצה את מרבית מדינות הודו, נועד להביא לבניית מקדש הינדואי במקום המסגד, שנחשב בעיני תומכי ההינדוטבה כסמל לדיכוי ההינדואים בידי המוסלמים במהלך שליטתם בהודו. אדוואני נעצר ב-23 באוקטובר, לאחר שחצה את גבול מאוטר פרדש לביהר שהייתה בשליטת הג'נטה דאל. בעקבות כך משכה המפלגה את תמיכתה בממשלה, וסינג הפסיד בהצעת אי-אמון ב-7 בנובמבר.
ב-10 בנובמבר הושבע צ'אנדרה שקאר לראש ממשלת הודו בראשות פלג בן 64 חברי הלוק סבהה, שהתפצל מהג'נטה דאל וזכה לתמיכה מבחוץ של הקונגרס הלאומי ההודי. הממשלה הייתה קצרת ימים, ונפלה במרץ 1991 לאחר שהקונגרס החרימה את ישיבות הלוק סבהה לאחר שפעילי המפלגה תפסו שני שוטרים שביצעו מעקב על ביתו של נשיא המפלגה רג'יב גנדי, ודרשה להעמיד את האשמים לדין. שקאר התפטר מתפקיד ראש הממשלה, והביא להקמת הבחירות ללוק סבהה.
הערות שוליים

1 2 3 4  Farzana Shakoor, “Indian Elections 1989: An Analysis”, Pakistan Horizon vol. 43, no. 1, 1990, עמ' 25–43‏, JSTOR 41394505
↑  The Constitution (Sixty-first Amendment) Act, 1988
1 2 3  Richard Sisson, India in 1989: A Year of Elections in a Culture of Change, Asian Survey vol. 30, no. 2, 1990, עמ' 111–25‏, JSTOR 2644889
↑  The Goa, Daman and Diu Reorganisation Act, 1987, s. 8–11, India Code
↑  1989 General Election: Winners and losers, India Today, ‏14 בדצמבר 1989
↑  India's prime minister resings, The Free Lance-Star, ‏6 במרץ 1991 (באנגלית)
↑  ראש ממשלת הודו התפטר: אני לא בובה של מפלגת הקווגרס רג'יב גאנדי מנסה להקים ממשלה, חדשות, 7 במרץ 1991
דאדרה ונאגר האוולי ודאמאן ודיו

| --- | --- |
סמל דאדרה ונאגר האוולי ודאמאן ודיוסמל דאדרה ונאגר האוולי ודאמאן ודיו

 מדינה:  הודו הודו
 בירת הטריטוריית איחוד:  דאמאן
 שפה רשמית:  גוג'ראטית, אנגלית, ומראטהית
 תאריך ייסוד:  ינואר 2020
 שטח:  603 קמ"ר
 אוכלוסייה:  ‏
  ‑ בטריטוריית איחוד:  585,764 (2011)
 קואורדינטות:  20°25′N 72°50′E﻿ / ﻿20.42°N 72.83°E﻿ / 20.42; 72.83
 אזור זמן:  UTC +5:30
 https://ddd.gov.in/
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
דאדרה ונגר האולי ודאמאן ודיו (בהינדי: दादरा और नगर हवेली एवं दमन और दीव) היא טריטוריית איחוד בהודו, שהוקמה ב-2020 על ידי מיזוג הטריטוריות דאדרה ונאגר האוולי ודאמאן ודיו. הטריטוריה מורכבת ארבעה מחוזות: דאדרה, נאגר האוולי, דאמאן ודיו. כל ארבעת האזורים היו בעבר חלק מהודו הפורטוגזית, עם בירה משותפת בפאנאג'י שבגואה.
היסטוריה

דאמאן ודיו היו מושבות פורטוגזיות משנות ה-20 של המאה ה-20 ועד שסופחו להודו ב-19 בדצמבר 1961. דאדרה ונאגר האוולי סופחו על ידי הודו ב-11 באוגוסט 1961. פורטוגל הכירה רשמית בריבונות הודו על האזורים רק לאחר מהפכת הציפורנים בשנת 1974.
דמאן ודיו היו כחלק מטריטוריית האיחוד גואה, דאמאן ודיו שהקומה ב-1962, והפכו לטריטוריית איחוד נפרדת כאשר גואה קיבלה מעמד של מדינה ב-1987. דאדרה ונאגר האוולי היו טריטוריית איחוד החל מסיפוחן להודו ב-1961.
ביולי 2019 הציעה ממשלת הודו למזג את שני הטריטוריות לטריטוריית איחוד אחת על מנת לצמצם כפילות שירותים ולהפחית את עלות הניהול. הפרלמנט של הודו אישר חוק לאיחוד הטריטוריות ב-26 בנובמבר 2019, ונשיא הודו ראם נאת' קובינד חתם עליו ב-9 בדצמבר 2019. לשני הטריטוריות היה בעבר מושל משותף ואותם פקידי ממשל. העיירה דאמאן נבחרה להיות בירת הטריטוריה החדשה של הטריטוריה האיחוד בפועל נקבע ל-26 בינואר 2020, יום השנה השבעים לכניסתה של חוקת הודו לתוקף המצוין בהודו כיום הרפובליקה.
דאדרה ונגר האוולי ודאמאן ודיו מורכבת מארבעה אזורים נפרדים הממוקמים במערב הודו. דאדרה היא מובלעת קטנה בתוך מדינת גוג'ראט. נאגר הוואלי היא מובלעת בצורת כ' הממוקמת בין מדינות גוג'ראט ומהאראשטרה המכילה מובלעת נגדית של גוג'ראט סביב הכפר מג'וואל. דאמאן היא מובלעת על חוף גוג'ראט, ודיו הוא אי מול חופי גוג'אראט.
מנהל

דאדרה ונגאר האולי ודמאן ודיו מנוהלת כטריטוריית איחוד של הודו. נשיא הודו ממנה מנהל לניהול הטריטוריה מטעם הממשלה המרכזית של הודו. השלטון המרכזי רשאי למנות יועצים שיסייעו למנהל בתפקידיו.
בירת הטריטוריה היא דאמאן בעוד סילבסה היא העיר הגדולה ביותר.
אכיפת החוק בטריטוריה היא באחריות משטרת דאדרה ונגר האוולי ודאמאן ודיו. הטריטוריה מצויה תחת סמכותו של בית המשפט העליון של בומביי.
מנהל > בפרלמנט של הודו

דאדרה ונגר האוולי ודמאן ודיו שולחת שני חברים ללוק סבהה, הבית התחתון של הפרלמנט ההודי. הטריטורייה מחולקת לשני מחוזות בחירה: מחוז דמאן ודיו ומחוז דדרה ונאגר האוולי.
הערות שוליים

1 2  Indian states since 1947
↑  "Data" (PDF). egazette.nic.in. נבדק ב-9 ביוני 2020. {{cite web}}:  (עזרה)
↑  "Govt plans to merge 2 UTs -- Daman and Diu, Dadra and Nagar Haveli".
↑  Dutta, Amrita Nayak (10 ביולי 2019). "There will be one UT less as Modi govt plans to merge Dadra & Nagar Haveli and Daman & Diu". נבדק ב-31 בינואר 2020. {{cite web}}:  (עזרה)
כריסטיאן הראשון, רוזן אולדנבורג

| --- | --- |
 לידה:  1123 
 פטירה:  1167 (בגיל 44 בערך) אולדנבורג, הרפובליקה הפדרלית של גרמניה 
 מדינה:  גרמניה 
 בן או בת זוג:  Cunigunde von Loccum 
 
כריסטיאן הראשון, רוזן אולדנבורג, (מת ב-1167  ), היה רוזן אולדנבורג מ-1143 עד 1167.
ביוגרפיה

כריסטיאן היה בנם של אלימאר השני, רוזן אולדנבורג ואשתו איליקה פון ורל-ריטברג, בתו של הרוזן היינריך פון ריטברג.  לאחר מות אביו חולקה הירושה בינו לבין אחיו היינריך הראשון. היינריך ייסד את קו וילדסהאוזן של שושלת אולדנבורג, ואילו כריסטיאן שלט באולדנבורג.
כריסטיאן היה למעשה וסאל של הדוכס היינריך האריה, אך עד 1166 לכל המאוחר הוא החל להתנגד לו. בנוסף השתתף במערכה הראשונה של הקיסר פרידריך ברברוסה באיטליה ב-1154 וב-1155, הוא גם השתתף במערכה נגד מקלנבורג ב-1164 ובקרב אוסטרינגספלד ב-1153. הוא ניסה להימלט מהשפעתו של היינריך האריה על ידי ברית עם ברמן ב-1167, אך זה לא מנע את התקפת בית ולף, בעקבותיה הוא נסוג לאולדנבורגנאלץ. כריסטיאן מת בסביבות 1167 במהלך המצור על אולדנבורג על ידי בית ולף. מכיוון שילדיו עדיין היו קטינים באותה תקופה, היה זה היינריך האריה שקבע את גורלה של אולדנבורג עד נפילתו בסביבות 1180.
משפחתו

כריסטיאן התחתן עם קוניגונדה ממנה נולדו לו:
מוריץ, רוזן אולדנבורג (בערך 1145 - 1211 לערך)
כריסטיאן מאולדנבורג (לפני 1167–1192)
הערות שוליים

↑  "Lineage of HRH The Prince Philip, Duke of Edinburgh" (PDF). Burke's Peerage. נבדק ב-27 ביולי 2013. {{cite web}}:  (עזרה)
↑  Biographisches Handbuch zur Geschichte des Landes Oldenburg (PDF; 6,8 MB). Isensee-Verlag, pag. 126, 127, ISBN 3-89442-135-5
| --- | --- |
בקרת זהויות :  PLWABN: 9811239382005606  GND: 138723508  VIAF: 90981767   WorldCat (עם VIAF): 90981767
שיקוף (מתמטיקה)

שיקוף מסביב לציר a (באדום): הנקודה P עוברת ל-P' כך שהמרחק שלהן מהישר, d, שווה. המשולש ABC עובר ל-'A'B'C כך שסדר הקודקודים משתנה.
בגאומטריה וענפים אחרים של המתמטיקה, שיקוף של מישור ביחס לישר הוא העתקה גאומטרית שמעבירה כל נקודה לנקודה הנמצאת במרחק שווה מהישר, כך שהקו המחבר ביניהן מאונך לישר (כלומר הישר הוא אנך אמצעי שלו). הנקודות שעל הישר עצמו נשארות במקומן (נקודות שבת). זוהי הפעולה המתקבלת כאשר מתבוננים במישור דרך מראה המוצבת על הישר הקבוע. לדוגמה, שיקוף ביחס למראה מאונכת יעביר את האות גימל לאות זין (בכתב יד), וישאיר ללא שינוי את האותיות שין או חית. שיקוף היא העתקה שומרת מרחקים.
אפשר להגדיר גם שיקוף של מרחבים מממד גדול יותר: שיקוף של מרחב אוקלידי n-ממדי הוא העתקה שומרת מרחקים, המחזיקה במקומן את הנקודות על על-מישור מממד n-1. על-מישור קבוע זה נקרא לעיתים "מראה". ניתן לראות בשיקוף פעולה ההופכת כיוון אחד במרחב, ושומרת על כל הכיוונים המאונכים לו. במרחב מכפלה פנימית, השיקוף בכיוון הווקטור  \ v נעשה על-פי הנוסחה  \ x\mapsto x-2{\frac {(v,x)}{(v,v)}}v. לדוגמה, השיקוף מעביר  \ v\mapsto -v, ואינו מזיז ממקומם את הווקטורים המאונכים ל-  \ v.
השיקוף מתאפיין בכך שהוא העתקה שומרת מרחקים מסדר 2, כלומר, הפעלת השיקוף פעמיים, ביחס לאותו ישר, מחזירה את המרחב לקדמותו. בדומה לזה, הפעלה של שני שיקופים ביחס לישרים מקבילים מהווה הזזה בכיוון המאונך לישרים ובאורך הכפול מהמרחק ביניהם, ואילו הפעלה של שני שיקופים ביחס לישרים נחתכים היא סיבוב של המישור ביחס לנקודת החיתוך שלהם ובזווית כפולה מהזווית ביניהם. כל איזומטריה של המישור ניתנת להגדרה כהרכבה של עד שלושה שיקופים.
בניגוד לסיבוב והזזה, השיקוף היא פעולה הופכת אוריינטציה, כלומר את כיוון העצמים. לדוגמה, אם נתון משולש שסדר קודקודיו הם ABC בכיוון השעון, אז הוא יעבור למשולש 'A'B'C שסדר קודקודיו נגד כיוון השעון. ניתן להסתכל על השיקוף כמקרה קצה של אינוורסיה, המתקבל, כביכול, משיקוף ביחס למעגל ברדיוס אינסופי.
ראו גם

איזומטריה
חבורת קוקסטר
חבורת שיקופים
עמעום עולמי

תצלום מאת נאס"א של פסי התעבות ועננים טבעיים. הפסקת הטיסות הזמנית בעקבות ההתקפות של 11 בספטמבר 2001, והעלייה של הפרשי הטמפרטורות בין היום ללילה בתקופה זו, העניקה ראייה אמפירית להשפעה של ענני הקרח הדקים על פני השטח של כדור הארץ
עמעום עולמי הוא הירידה ההדרגתית בכמות הקרינה המגיעה לפני השטח של כדור הארץ. הירידה נצפית מאז תחילת המדידות השיטתיות בתחילת שנות החמישים של המאה ה-20. הירידה משתנה על פי המיקום הגאוגרפי, אבל הממוצע העולמי עומד על כ-4% של הפחתה בשלושת העשורים שבין 1960 ל-1990. מגמה זו התהפכה בעשור האחרון.
העמעום העולמי גורם להתקררות, ולכן ממתן את ההתחממות העולמית, אולם דבר זה גם עשוי למסך את העוצמה האמיתית שבה תורמים גזי חממה להתחממות העולמית. ייתכן גם כי העמעום העולמי משפיע על דפוסי ירידת הגשמים, בעיקר באזורים הטרופיים, דבר התורם לבצורות ולשיטפונות.
גורמים והשפעות

השערה נפוצה היא שהעמעום העולמי נגרם כתוצאה מנוכחות מוגברת של חלקיקי אירוסול באטמוספירה. חלקיקי אירוסול וחלקיקי זיהום אחרים סופגים את אנרגיית השמש ומתנהגים כמו מראות המחזירות את אור השמש חזרה לחלל החיצון. החלקיקים יכולים גם להפוך לגרעיני התעבות עבור טיפות עננים. זיהום מוגבר, הגורם ליותר חלקיקים, יוצר עננים המורכבים מכמות גדולה יותר של טיפות קטנות יותר, דבר שמוביל לכך שעננים אלו מתפקדים כמחזירי אור טובים יותר, ולכן מחזירים יותר אור שמש חזרה לחלל.
עננים מונעים מעבר חום שמגיע מהשמש וגם חום שנפלט מכדור הארץ. ההשפעות שלהם מורכבות ומשתנות על פי זמן, מיקום וגובה. במשך היום עצירת החום מהשמש היא המשמעותית יותר, דבר הגורם להשפעה מקררת. לעומת זאת, בלילה קרינת החום החוזרת מהעננים אל פני הקרקע מאיטה את בריחת החום מפני כדור הארץ.
ההשפעה (של 2%–3%) נובעת משינויים בתוך האטמוספירה של כדור הארץ. עוצמת השינוי בקרינה הסולארית בשכבות הגבוהות של האטמוספירה השתנתה בעוצמה קטנה בהרבה. ההשפעה משתנה באופן משמעותי במקומות שונים בפלנטה, כאשר ההפחתות החזקות ביותר נמצאו בחצי הצפוני של כדור הארץ, בקווי הרוחב האמצעיים.
מחקר

דיווחים מוקדמים על "עמעום עולמי" עוררו עניין מועט, אולי מכיוון שהמונח עצמו טרם נטבע. נראה שהדיווחים המוקדמים ביותר הם מאת מ. בודיקו "ההשפעות של תנודות בקרינת השמש על אקלים כדור הארץ", משנת 1969, שנתפרסמו בטלוס. החל מסוף שנות ה-80 החלו מדענים באופן בלתי תלוי לחקור סדרות נתונים של קרינה סולארית, וגילו מגמה עולמית של ירידה – אוטוסמו אומורה ב-1989 "שינוי מתמשך של קרינה סולארית באירופה", ויוי ראסק ב-1990 "מגמות של קרינה סולארית, עננות, ושקיפות אטמוספירית במהלך העשורים האחרונים באסטוניה", ובטה ליפרט ב-1990 "קרינה סולארית בגרמניה – מגמות נצפות והערכה של גורמיהן". גרי סטנהיל, שחקר את הירידות ברחבי העולם במאמרים רבים (ראו הפניות), הוא שטבע את המונח "עמעום".
מחקרים בלתי תלויים בישראל ובהולנד, בסוף שנות-80, הצביעו על צמצום ניכר בכמות אור השמש, למרות עדויות נרחבות לכך שהאקלים מתחמם (ראו התחממות עולמית). קצב העמעום שונה במקומות שונים בעולם, אבל הוא מוערך בכ-2%–3% לעשור, וייתכן שהמגמה התהפכה בתחילת שנות ה-90. קשה לבצע מדידות מדויקות בגלל הקושי לבצע כיול מדויק של ציוד המדידה, ובגלל הבעיה של כיסוי המרחב. אך ההשפעה קיימת כמעט בוודאות.
כאמור, ההשפעה משתנה במקומות שונים בפלנטה, אבל ההערכות לגבי הערכים של ממוצעים עולמיים הן:
5.3% (W/m² 9) בין השנים 1958-85; (Stanhill and Moreshet, 1992)
2% לעשור בין 1964 ל-1993 (Gilgen ושות', 1998)
2.7% לעשור (בסך הכול W/m² 20) עד שנת 2000 (Stanhill and Cohen, 2001)
4% בין 1961 ל-1990 (Liepert 2002)
במחקר שפורסם בינואר 2019 בכתב העת Science בהובלת החוקר הישראלי פרופסור דניאל רוזנפלד מהאוניברסיטה העברית עולה כי האירוסולים מקררים את האטמוספירה בשיעור כפול לעומת הערכות קודמות. למחקר עשויות להיות השלכות על הערכת מידת ההתחממות שיגרמו שינויי האקלים במהלך המאה הקרובה.